L'Ajuntament d'Alaquàs construirà una pista de monopatí al parc de la Sequieta
14/11/2005 19:37:00

# L'Ajuntament d'Alaquàs construirà una pista de monopatí al parc de la Sequieta

*   14/11/2005 19:37:00
*   [Imprimir](#)
*   Compartir
*    https://www.alaquas.org/documento.asp?id\_do=9701

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9701%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20construir%C3%A0%20una%20pista%20de%20monopat%C3%AD%20al%20parc%20de%20la%20Sequieta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9701/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9701/9701_Form_4.jpg)](https://www.alaquas.org/ficheros/documentos/2005/2/9701/9701_Form_10.jpg "<a href='https://www.alaquas.org/ficheros/documentos/2005/2/9701/9701_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs construirà una pista de monopatí al parc de la Sequieta</a>")

Aquesta iniciativa ha comptat amb la col·laboració d'un grup de joves de la ciutat aficionats a aquesta modalitat esportiva

La pràctica esportiva del patinatge en moltes de les seues modalitats ha fet que en els últims anys en Alaquàs sorgeixen un gran nombre d'aficionats a aquest esport que utilitza com a suport bàsic els patins. Donat el seu èxit, i arran de la petició d'un grup de joves d'Alaquàs, l'Ajuntament s'ha compromés a dotar Alaquàs d'un espai per a la pràctica del patinatge, que reuneixca totes les condicions necessàries que ha de tindre una pista d'aquestes característiques. L'Alcalde d'Alaquàs, Jorge Alarte, va signar el passat divendres 11 de novembre un contracte amb Nagarés, l'empresa encarregada de la construcció, per a la seua posada en marxa.

Aquesta nova pista de monopatí estarà ubicada al parc de la Sequieta, junt enfront de l'Institut Faustí Barberà. Tindrà una superfície de 301 metres quadrats i en ella s'instal·laran tota una combinació de mòduls prefabricats que simularan elements urbans com rampes, plans inclinats, baranes i caixons, que són els elements que utilitzen tots els amants del skate per a la seua pràctica.

El disseny de tots aquests mòduls dins de la mateixa pista, permetrà satisfer tots els nivells i tendències del patinatge en un mateix espai  i asseguraran  una bona connectivitat entre ells, permetent un major flux continu a l'esportista. Tots aquests elements es construiran amb materials homologats, apropiats per al desenvolupament d'aquesta activitat i resistents a la fricció de les rodes.

Tot el circuit estarà delimitat amb l'objectiu de separar aquest nou espai de la resta del parc, amb la qual cosa es garanteix la seguretat tant dels joves que practiquen aquest esport, com per suposat, la tranquil·litat de les persones que gaudeixen de les instal·lacions d'aquest parc o passegen diàriament per ell i dels i les veïnes que viuen en aquesta zona.

Disposada en un emplaçament privilegiat com és el parc de la Sequieta, un dels espais públics i d'oci per excel·lència dels i les veïnes, ha estat dissenyada amb la col·laboració d'un grup de joves de la ciutat aficionats al patinatge, que s'han reunit en diverses ocasions amb la Regidora d'Urbanisme a l'Ajuntament d'Alaquàs. L'obra estarà finalitzada per a les festes de Nadal.